กรุงเทพประกันยกเครื่องบริการ
กรุงเทพประกันภัย ยกระดับพัฒนางานหลังบ้าน ลดต้นทุน ได้งานเพิ่ม ดันแบงก์แอสชัวรันส์โต 20%
8 ม.ค. 2558

กรุงเทพประกันภัย ยกระดับพัฒนางานหลังบ้าน ลดต้นทุน ได้งานเพิ่ม ดันแบงก์แอสชัวรันส์โต 20%
นายอภิสิทธิ์ อนันตนาถรัตน ผู้ช่วยกรรมการผู้อำนวยการใหญ่ บริษัท กรุงเทพประกันภัย เปิดเผยว่า ในปีนี้บริษัทจะเริ่มนำระบบขบวนการพัฒนาการทำงานรูปแบบใหม่ หรือ บิซิเนส โพรเซส แมนเนจเมนต์ มาใช้ทั่วประเทศ เพื่อยกระดับคุณภาพบริการให้มีประสิทธิภาพมากยิ่งขึ้น โดยจะเริ่มจากสินค้าประกันภัยรถยนต์ก่อน ด้วยการให้คนเข้าไปเกี่ยวข้องให้น้อยที่ที่สุด ลดวิธีการทำงาน เพื่อให้ใช้ระบบอัตโนมัติได้มากขึ้น เช่น การบันทึกข้อมูล การเตือนเรื่องต่ออายุ เพื่อให้บริษัทได้งานเพิ่มขึ้น 
“เราเชื่อว่ารูปแบบการทำงานใหม่นี้ จะทำให้เรามีมาตรฐาน คุณภาพเดียวกันทั่วประเทศ และสามารถเพิ่มประสิทธิภาพในการให้บริการได้ไม่ต่ำกว่า 20% โดยจะทำควบคุู่ไปกับการเปิดสาขาเพิ่มและนำเทคโนโลยีสมัยใหม่มาใช้ รวมถึงการเปิดศูนย์ให้บริการติดต่อส่วนกลางเต็ม รูปแบบ เพื่อรองรับบริการได้จากทั่วประเทศ และเน้นลูกค้ารายย่อยเป็นหลัก” นายอภิสิทธิ์ กล่าว 
อย่างไรก็ตาม ในส่วนของภาพรวมลูกค้ารายย่อยนั้น ปีนี้คงยังไม่เติบโตมากนัก แค่อยู่ในระดับที่ทรงตัวเท่านั้น เพราะแม้เศรษฐกิจจะเริ่มฟื้นตัว แต่ก็มีสาเหตุมาจากการกระตุ้นของภาครัฐ ซึ่งกว่าธุรกิจประกันจะได้รับผลดีก็ต้องใช้เวลาอีกระยะหนึ่ง แต่ตัวที่มีโอกาสเติบโตได้คงเป็นในส่วนของงานประกันภัย ที่เกี่ยวข้องกับ ระบบขนส่งสินค้าทางทะเล และระบบโลจิสติกส์
สำหรับช่องทางขายในปีนีี้ ในส่วนของช่องทางผ่านธนาคารกรุงเทพ หรือแบงก์แอสชัวรันส์ จะมีการเติบโตสูงมาก และคาดว่าทำได้ไม่ต่ำกว่า 15-20%  เนืื่องจากธนาคารมีสาขาเป็นจำนวนมากและพนักงานมีความคุ้นเคยกับสินค้าประกันแล้ว โดยบริษัทจะเริ่มขายประกันภัยรถยนต์ในทุกประเภท เป็นแบบแพ็กเกจราคาเดียวอย่างประกันชั้น 1 ผ่านทั้งสาขาธนาคารและห้างเทสโก้ ส่วนประกัันชั้น 2+ หรือ 3+ ก็จะขยายอายุรับประกันจาก 10 ปี เป็น 15 ปี เพืื่อขยายไปยังตลาดต่างจังหวัดให้มากขึ้น
นอกจากนี้ จะมีในส่วนของประกันสุขภาพก็มีแนวโน้มเติบโตสูง เพราะตลาดมีความต้องการสูง แต่บริษัทคงไม่เน้นมากนัก เนื่องจากมีค่าใช้จ่ายสูงและบริหารจัดการยาก โดยจะเน้นขายประกันโรคร้ายแรง เช่น โรคมะเร็งเป็นหลััก ซึ่งสามารถควบคุมความเสี่ยงได้ดีกว่า ซึ่งคาดว่าในปีนี้บริษัทก็ยังคงมีสัดส่วนเบี้ยที่ไม่ใช่รถยนต์ หรือนันมอเตอร์ ที่ 58% และเบี้ยรถยนต์ 42% เหมือนกับปีที่ผ่านมา